宿金庭觀（在嵊縣東南七十二里）
作者：小白
朝代：唐

paragraphs: 羽客相留宿上方，金庭風月冷如霜。
直饒人世三千歲，未抵仙家一夜長。
（《嘉慶浙江通志》二三一《寺觀》〖2〗）（〖1〗《增廣聖宋高僧詩選後集》卷上收秀登《送小白上人歸華頂》、《送貫微歸天台》等詩，齊己《白蓮集》中有寄贈貫微詩多首，因知小白亦應爲齊己同時人。
〖參《全唐詩續拾》卷四一〗原列入時代未詳僧，今移此。
〖2〗見宋高似孫《剡錄》卷八，參前張說條。
）。